Põrgu (Wiiralt)

"Põrgu" on Eduard Wiiralti vasegravüür, mis valmis 1932. aastal.

Wiiralt on sellel "halastamatu rafineerituse ja teda huvitanud vanade meistrite tehnilise täpsusega välja graveerinud inimloomuse kõige tumedamad küljed, pained ja sotsiaalse rõhumise põrgulikkuse".Inferno europeana.eu

"Põrgu" jaoks hakkas Wiiralt visandeid tegema 1930. aastate algul. Enamasti valmisid need Pariisi kohvikus Le Dôme või Le Coupole. Alfred Rõude kogus on 18 otseselt “Põrgule” tehtud visandit.Eduard Wiiralt — loomasõber, maadleja, arvepidaja, unenägija Eesti Päevaleht, 03.02.2007 Kirjas Alfred Rõudele vastab Wiiralt küsimusele "Põrgu" saamisloost, et see on sündinud suurest õllejoomisest tekkinud hallutsinatsioonide tulemusel: "Ühele tõsisele asjaarmastajale on see ju ükspuha, mida see töö kujutab, aga rahvale seda õlleaurust sündinud "halva vaimu" näidata pole mõtet."Ants Juske, Abiks tulevastele Wiiralti uurijatele, kunst.ee, 1/2000

Kunstiteadlase Mai Levini sõnul on seda on trükitud u 70 eksemplari. 

Rein Raamat on loonud animafilmi “Põrgu” (1983), mis on valminud Wiiralti teoste ainetel.

"Põrgu" kuulub projekti Europeana 280 ühena 12 Eesti kunstiteosest.Masterpieces of Estonian art Europeana Kokku tõsteti selle projekti käigus esile 347 kunstiteost 146 institutsioonist ja 29 riigist.Jill Cousins: It’s a wrap for #Europeana280: collaborating across borders to bring art to the people Europeana, 2. veebruar 2017 

2024. aastal müüdi Allee galeriis Eesti kunsti oksjonil "Põrgu" 63 000 euroga, mis on Eesti graafika hinnarekord."Eduard Wiiralti "Põrgu" püstitas eesti graafika hinnarekordi" ERR kultuur, 11. mai 2024

 Viited 

Kategooria:Eesti kunst